**Ügyiratszám: /2019.**

**TÁRSULÁSI MEGÁLLAPODÁS**

**KÖVESKÁL – MONOSZLÓ - BALATONHENYE KÖZSÉGEK**

**CSATORNAHÁLÓZAT ÉS SZENNYVÍZTISZTÍTÓTELEP FEJLESZTÉSÉRE**

**MÓDOSÍTÁSA**

**1.)** A Társulási megállapodás I. fejezete, *A Társulás neve, székhelye, működési területe* helyébe a következő rendelkezés lép:

**1.1.A társulás neve:** Köveskál és Térsége Szennyvíz Önkormányzati Területfejlesztési Társulás

**1.2.A társulás rövid neve:** Köveskál és Térsége Szennyvíz Társulás

**1.3.Székhelye:** 8274 Köveskál, Fő u. 10.

**1.4.A társulás tagjainak neve, székhelye, képviselője, a társuláshoz tartozó települések lakosságszáma:**

**1.4.1. Köveskál** Község Önkormányzatának Képviselő-testülete

1.4.2.Székhelye: 8274 Köveskál, Fő utca 10.

1.4.3.Képviselője: Györffy Szabó Zoltán polgármester

1.4.4.Lakosságszám: 374 fő

**1.4.5.Monoszló** Község Önkormányzatának Képviselő-testülete

1.4.6.Székhelye: 8273 Monoszló, Fő u. 40.

1.4.7.Képviselője: Simon György polgármester

1.4.8.Lakosságszám: 124 fő

**1.4.9.Balatonhenye** Község Önkormányzatának Képviselő-testülete

1.4.10.Székhelye: 8275 Balatonhenye, Kossuth utca 54.

1.4.11.Képviselője: Kulin Miklós György polgármester

1.4.12.Lakosságszám: 128 fő

**1.5.Működési területe:** a társult önkormányzatok közigazgatási területe.

**1.6.A társulás bélyegzője:** körbélyegző, körben a *„Köveskál és Térsége Szennyvíz Társulás„* felirattal, középen a Magyar Köztársaság címere.

**2.)** A Társulási megállapodás 6.6.a. ponttal egészül ki:

„6.6.a. A projekt megvalósítása során időközben hatályba lépett a víziközmű-szolgáltatásról szóló 2011. évi CCIX. törvény (a továbbiakban: víziközmű törvény), mely alapján víziközmű kizárólag az állam és települési önkormányzat tulajdonába tartozhat. A víziközmű törvény 8.§ (1) bekezdése szerint ha a víziközmű nem állami vagy önkormányzati beruházásban jön létre, a beruházó a víziközmű tulajdonjogát a víziközmű üzembe helyezésének időpontjában az ellátásért felelősre átruházza. Tekintettel e jogszabályra a Társulás vagyona átadásra került a 2017. november 28-án kelt Megállapodásban, a 2017. november 30-i Megállapodásban, valamint a 2019. augusztus 05-én kelt megállapodásban.”

**3.)** A Társulási megállapodás a 6.7.a ponttal egészül ki:

„ 6.7.a. A projekt megvalósítása során időközben hatályba lépett a víziközmű-szolgáltatásról szóló 2011. évi CCIX. törvény (a továbbiakban: víziközmű törvény), mely alapján víziközmű kizárólag az állam és települési önkormányzat tulajdonába tartozhat. A víziközmű törvény 8.§ (1) bekezdése szerint ha a víziközmű nem állami vagy önkormányzati beruházásban jön létre, a beruházó a víziközmű tulajdonjogát a víziközmű üzembe helyezésének időpontjában az ellátásért felelősre átruházza. Tekintettel e jogszabályra a Társulás vagyona átadásra került a 2017. november 28-án kelt Megállapodásban, a 2017. november 30-i Megállapodásban, valamint a 2019. augusztus 05-én kelt megállapodásban.

Az átadást követően a beruházással létrejövő közművagyon a megállapodásokban nevesített arányban az önkormányzatok törzsvagyona.”

**4.)** A Társulási megállapodás 8.5.e) pontja helyébe a következő rendelkezés lép:

„8.5. e) A Tanács ülését az elnök, akadályoztatása esetén az alelnök hívja össze írásban. az ülés napját megelőzően legalább 3 nappal korábban.”

**5.)** A Társulási megállapodás 12.14. pontjának 1. melléklete helyébe jelen módosítás 1. melléklete lép.

**6.)** A Társulási megállapodás jelen módosítása a társult önkormányzatok közül az utolsóként jóváhagyó önkormányzat képviselő-testületének határozatával válik hatályossá, melyet a

**Köveskál** Község Önkormányzat Képviselő-testülete …/2019. (…….) számú határozatával,

**Balatonhenye** Község Önkormányzat Képviselő-testülete …./2019. (…….) számú határozatával,

**Monoszló** Község Önkormányzat Képviselő-testülete …./2019. (…….) számú határozatával,

jóváhagyta.

A társulási megállapodást a képviselő-testületek nevében eljáró polgármesterek, mint az önkormányzati akarattal teljességgel megegyezőt, helyben hagyólag, saját kezűleg aláírták.

Köveskál, 2019. november „ „

|  |  |
| --- | --- |
| **Györffy Szabolcs Zoltán** | **Kulin Miklós György** |
| Köveskál Község Önkormányzat | Balatonhenye Község Önkormányzat |
| polgármestere | polgármestere |

**Simon György**

Monoszló Község Önkormányzat

polgármestere